open-index/open-wikipedia-markdown huggingface dataset:
Herman Ek

***Herman Ek*** er en roman av den norske forfatteren Hans E. Kinck. Romanen ble først utgitt i to bind: *Sus – den yngstes ungdom* (1896) og *Hugormen* (1898); og senere utgitt samlet under tittelen *Herman Ek* i 1923.

Romanens handling er lagt til Setesdalen, og romanen skildrer kulturkonflikten mellom embetsstanden og bøndene, personifisert i hovedpersonen *Herman Ek*s livsvei og psykologiske brytninger.

Kinck så selv romanen som *idédiktning*, som et bilde mellom den gamle og den nye tid. Litteraturhistorikeren Rolf Nyboe Nettum mener imidlertid, i *Norges litteraturhistorie* (1975) at «*Den sosiale konflikt speiler nok tiden, men er for individualisert til å kunne fengsle. Det er som psykologisk roman Hugormen får tak på leseren*»

## Handling
Herman, som har lånt sitt navn fra en person i Hans Jægers roman *[[Fra Kristiania-Bohemen]]*, er sønn av en sakfører av embetsmannsklassen, og en skipperdatter. Konflikten mellom foreldrene – faren dannet og vennlig; moren utemmet, stivsindig og sjalu på sønnen – setter bestemmende og ødeleggende preg på Hermans karakter. Hans oppvekst splittes mellom farens høykultur, bøndenes frie liv preget av en skremmende villskap og et forvirrende studentliv i Kristiania. Han vender hjem til dalen, gifter seg med bondejenta *Margit* og slår seg opp som brukseier. Hans opprinnelige tillit til bøndene svikter, og ekteskapet går i stykker når Margit står på bøndenes side. Herman blir deretter *Hugormen* i romanens tittel og «hevner seg» på bygda ved å introdusere industrialisering og omfattende skogsdrifter som ødelegger det opprinnelige kultur- og naturmiljøet.
## Referanser


## Eksterne lenker
* Utgaven fra 1996 hos Nasjonalbiblioteket.
Schönefeld (Leipzig)

**Schönefeld** er den nordøstre delen av byen Leipzig. I administrativ sammenheng omfatter området bydelen Schönefeld-Ost og deler av bydelen Schönefeld-Abtnaundorf. Man finner stedsnavnet «Schonenuelt» for første gang fra 1270, og det betegner en liten landsby. Området utviklet seg i løpet av siste halvdel av det 19. århundre til en arbeiderforstad. I 1915 ble området en bydel av Leipzig.
Entremet

**Entremet** (eller entremets, fra førfransk entremet, bokstavelig oversatt «mellom serveringer») er en mindre mellomrett. På fransk og engelsk er det også synonym for en dessert eller en annen søt rett. Fra starten var det en form for mellomrett som skulle underholde med sitt utseende og var veldig vanlig i overklassens måltider i middelalderens og tidlig moderne Europa. Fra starten besto en entremet ofte av eksempelvis frumenty (en type av hvetegrøt som ble spist som tillbehør til kjøtt som ble farget og smaksatt med dyre og eksotiske krydder). Under senmiddelalderen ble entremeten utviklet til enormt innviklede og storslagne kreasjoner, som gigantiske modeller av borger og slott med musikere, vinfontener og ulike former for mat i ulike scener. Mot slutten av middelalderen hadde entremeten på mange steder i Europa opphørt å være noe spiselig, og gikk over til å bli ren dekorasjon.

## Historikk

Retter som er en form for underholdning finns helt tilbake til det Romerske riket. Den romerske forfatteren Petronius beskrev i *[[Satyricon]]* en helstekt kanin som ble pyntet sånn at den skulle se ut som den mytologiske hesten Pegasus. Den tidigeste detaljerte beskrivelsen av en entremet er fra ca. 1300-tallet, i en av de tidige versionen av *[[Le Viandier]]*, en veldig inflytelserik middelalder kokebok. Den gir instruksjon om hvordan man lager en relativt enkel rett; kokt og senere stekt kyllinglever med malt ingefær, kanel, vin, verjus (saften av Det som er typisk for de tidigste entremeterne er at fokus var ikke så mye på smak, men at de skulle ha klare, fine farger.

## Litteratur
*Scully, Terence (1995) *The Art of Cookery in the Middle Ages* ISBN 0-85115-611-8
*Strong, Roy (2003) *Feast: A History of Grand Eating* ISBN 0-7126-6759-8
Blåtinden (Norddal)

**Blåtinden** er et fjell nord for Muldalen i Fjord kommune i Møre og Romsdal. Det har en høyde på 1&nbsp;664 moh.

## Se også
* Liste over Norges høyeste fjell

## Referanser
Mariechen Wehselau

**Mariechen M. Wehselau** (senere *Jackson*, 1906–1992) var en amerikansk svømmer som deltok i de olympiske leker 1924 i Paris.

Wehselau ble olympisk mester i svømming under OL 1924 i Paris. Hun var med på det amerikanske stafettlaget som vant 4 x 100 meter fri med tiden 4.58,8, ny verdensrekord og mer enn atten sekunder raskere enn sølvvinneren Storbritannia. Svømmerne på det amerikanske laget var Wehselau, Euphrasia Donnelly, Gertrude Ederle og Ethel Lackie. Wehselau kom på andreplass på 100 meter fri bak Ethel Lackie.

## OL-medaljer
* 1924  Paris -  **Gull** i svømming, 4 x 100 meter fri damer (USA)  
* 1924  Paris -  Sølv i svømming, 100 meter fri damer

## Referanser


## Eksterne lenker
*
Blåtinden

**Blåtinden**, eller **Blåtindan**, kan vise til:

* Blåtinden (Norddal) (1664 moh)
* Blåtinden (Ulstein) (697 moh) 
* Blåtinden (Uløya) (1142 moh)
* Blåtinden (Vestnes) (1143 moh)
* Blåtinden (Vågan) (621 moh)
* Blåtinden (Øksnes) (562 moh)
* Blåtindan (Målselv) (1378 moh)

## Se også
*Blåtind
Børn av tiden

***Børn av Tiden*** og ***Segelfoss by*** er en dobbeltroman av den norske forfatteren Knut Hamsun, utgitt henholdsvis i 1913 og 1915. 

Handlingen er lagt til den fiktive kystbygda *Segelfoss* et sted i Nordland og skildrer dens utvikling fra gård/grend i 1870, gjennom «den moderne tids» utvikling fram til å være et bysamfunn i romanens nåtid, med avis, sakfører og industri. Romanen skildrer den nye tids inntog og bysamfunnets mentalitet med en overdådig, bitende humor. 

De forskjellige posisjonene og rollene i romanen fylles av et bredt spekter av personer. På Segelfoss gods sitter brukeieren *løytnant Willatz Holmsen III*, hans tyskfødte hustru *Adelheid* og sønnen *Willatz Holmsen IV*. Løytnanten representerer den vikende patriarkalske herskerkulturen, den  rotløse kunstnersjelen Willatz IV evner ikke å føre arven fra faren videre. Holmsens motpol er eventyreren og oppkomlingen *Tobias Holmengraa* en fattiglus fra utværet som «er to hundrede aar yngre», og kommer hjem med penger tjent i Mexico. Tobias «spekulerer», og setter i gang industri. Kjøpmannen *Theodor på Bua* utvikler landhandelen og representerer hamskiftet og overgangen fra naturalhusholdning til den nye tid med kjøpesmør, ferdige river og økseskaft fra fabrikken. Forfatterens talsperson er *telegrafist Baardsen*, en undergangsdømt vandrerskikkelse med cellospill og alkohol, som tar livet av seg mot slutten av romanen. 

Hamsun gjør narr av den nye arbeiderklassen og oppfinnelser som hermetikk: «Man ville ta sin død av latter over den som enda holdt saltmat. Det var i all rimelighets navn mat i dåser å få, dåsemat. Den var ferdig og kokt, den var også tygget, den var rede til å legges i en klut og gjøre menneskeheten en tåte av...Hva skulle munnen med tenner mer? Pyntetenner hang jo på snor i tannmakerens butikk, og til selve dåsematen trengtes bare en skje.» Verst går det likevel utover middelklassen – presten, sakføreren, legen, avisredaktøren og hotellverten: «De har så syke hender, de kunne bare sitte og ingenting gjøre med dem...de satt og skrev.» Akkurat slik Hamsun selv «satt og skrev».

*Segelfoss by* ble Hamsuns første store suksess på det norske bokmarkedet, og Edvard Beyer peker på at romanen både kronologisk og tematisk står midt i Hamsuns forfatterskap. Bøkene ble skrevet i en tid da forfatteren hadde passert 50 år, og hadde bosatt seg som bonde på Hamarøy. Romanen følger opp den nordlandske folkelivsskildringen fra *Sværmere*, *Benoni* og *Rosa*, med forsterket kritikk av den nye tid. Forfatteren vender tilbake til Segelfoss i siste del av Landstryker-trilogien. 

## Referanser


## Eksterne lenker
* *Børn av tiden* fra 1994 | 1997 hos Nasjonalbiblioteket.
* *Segelfoss by* fra 1994 | 1997 hos Nasjonalbiblioteket.
Burhanpur (distrikt)

**Burhanpur** (hindi: बुरहानपुर जिला) er et distrikt i den indiske delstaten Madhya Pradesh. Distriktets hovedstad er Burhanpur. Distriktet ble dannet da de tre tehsilene Nepanagar, Burhanpur og Khaknar ble skilt ut fra Khandwa i 2003.

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 34,38 % av befolkningen.

Barn i alderen 0 til 6 år utgjorde 15,87 % i 2011 mot 18,04 % i 2001. Antallet jenter i den alderen per tusen gutter er 921 i 2011 mot 934 i 2001. 

## Referanser


## Eksterne lenker
*
Martha Norelius

**Martha Norelius** (født 20. januar 1908 i Stockholm i Sverige, død 23. september 1955 i St. Louis i Missouri) var en amerikansk svømmer som deltok i de olympiske leker 1924 i Paris og 
1928 i Amsterdam.

Norelius ble olympisk mester i svømming under OL 1924 i Paris. Hun vant 400 meter fri for damer med tiden 6.02,2, ny olympisk rekord. Fire år senere, under OL 1928 i Amsterdam vant hun både 400 meter fri for damer med ny verdensrekord 5.42,8 og hun var også med på laget som vant 4 x 100 meter fri for damer med 4.47,6 som var ny verdensrekord. De andre på laget var Adelaide Lambert, Eleanor Garatti og Albina Osipowich.

## OL-medaljer
* 1924  Paris -  **Gull**  i svømming, 400 meter fri damer   
* 1928  Amsterdam -  **Gull**  i svømming, 400 meter fri damer 
* 1928  Amsterdam -  **Gull**  i svømming, 4 x 100 meter fri damer (USA)

## Referanser


## Eksterne lenker
*
Sybil Bauer

**Sybil Bauer** (født 18. september 1903 i Chicago i Illinois, død 31. januar 1927) var en amerikansk svømmer som deltok i de olympiske leker 1924 i Paris. Hennes foreldre var innvandrere fra Norge, Johanna og Carl Bauer.

Bauer ble olympisk mester i svømming under OL 1924 i Paris. Hun vant 100 meter rygg med tiden 1.23,2, ny olympisk rekord og fire sekunder raskere enn sølvvinneren Phyllis Harding fra Storbritannia. I perioden 1921 til 1926 satte hun 23 verdensrekorder. Hun døde av kreft 23 år gammel.

Hun var forlovet med den senere tv-stjernen Ed Sullivan.

## OL-medaljer
* 1924  Paris -  **Gull**  i svømming, 100 meter rygg  USA

## Referanser


## Eksterne lenker
*
Blåtindan (Målselv)

**Blåtindan** er et fjell med to markerte topper i Målselv kommune i Troms. Den høyeste toppen har en høyde på  meter over havet. Primærfaktoren på  meter er blant de 40 høyeste i Skandinavia.
__NOTOC__
## Se også
* Liste over fjell i Skandinavia

## Fotnoter



## Referanser




## Eksterne lenker
* 
* Panoramabilde med utsikt fra Blåtindan
* Turbeskrivelse med kartruter og bilder
Allround-VM på skøyter 1975, menn

**Allround-VM på skøyter 1975, menn** ble arrangert på Bislett stadion i bydelen St. Hanshaugen, Oslo den 8. og 9. februar 1975 med 32 deltakere fra 16 nasjoner.

Harm Kuipers fra Nederland ble verdensmester.

## Sammenlagt

## Eksterne lenker
* 
*  for Allround-VM på skøyter 1975 for menn.
*  Resultater på www.ISU.html.infostradasports.com sine nettsider.
*  Sammenlagt-medaljer og resultater på The-Sports.org (mangler info om fullstendig arrangementsdato som er både 8. og 9. februar)
*
Vincent Richards

**Vincent «Vinnie» Richards** (1903–1959) var en amerikansk tennisspiller som deltok i de olympiske leker 1924 i Paris. 
 
Richards ble olympisk mester i tennis to ganger under OL 1924 i Paris. Han vant både single- og doubleturneringen. I singlefinalen beseiret han Henri Cochet fra Frankrike. I double vant han sammen med Francis Hunter og han tok sølv i mixeddouble i par med Marion Jessup.
 
## OL-medaljer
*  1924  Paris -  **Gull** i tennis, single herrer  USA
*  1924  Paris - **Gull** i tennis, double herrer (sammen med Francis Hunter)  USA
*  1924  Paris - Sølv i tennis, mixeddouble (sammen med Marion Jessup)  USA

## Referanser


## Eksterne lenker
*
Francis Hunter

**Francis «Frank» Townsend Hunter** (født 28. juni 1894 i New York, død 2. desember  1981 i Palm Beach i Florida)   var en amerikansk tennisspiller som deltok i de olympiske leker 1924 i Paris.

Hunter ble olympisk mester i tennis under OL 1924 i Paris. Han vant  doubleturneringen sammen med Vincent Richards.
 
## OL-medaljer
* 1924  Paris -  **Gull** i tennis, double herrer (sammen med Vincent Richards)  USA

## Referanser


## Eksterne lenker
*
Benjamin Logan

**Benjamin Logan** (født ca. 1742, død 11. desember 1802) var en amerikansk nybygger, soldat og politiker fra Shelby County, Kentucky. Som oberst for militsen i Kentucky County, Virginia under den amerikanske uavhengighetskrigen, var han nestkommanderende for militsen i Kentucky. Logan var en pådriver for å gjøre Kentucky til en stat.

## Referanser
CVC Capital Partners

**CVC Capital Partners** er et av verdens største investeringsselskaper, med samlede verdier på 46 milliarder dollar (2007). Selskapets virksomhet omhandler i all vesentlighet såkalt *[[private equity]]*, og siden oppstarten i 1981 er det gjort over 250 investeringer. CVC Capital Partners har 18 filialer i Europa, Asia og USA.

## Større investeringer
* Pilot Travel Centers
* Formula One Group
* Samsonite
* The Automobile Association
* Post Danmark
* PBL Media

## Referanser


## Eksterne lenker
*
Richard Callaway

**Richard Callaway** (født 14. juni 1717, død 8. mars 1780) var en tidlig amerikansk nybygger i det som dag er delstaten Kentucky i USA. Sammen med Daniel Boone deltok han i 1775 med å lage Wilderness Road inn til det sentrale Kentucky, og ble dermed en av grunnleggerne av Boonesborough. Han deltok også i organiseringen knyttet til den kortlevde kolonien Transylvania.

## Referanser


## Se også
* Tilfangetakelsen og redningen av Jemima Boone
Lucy Morton

**Lucille «Lucy» Morton** (senere *Heaton* født 23. februar 1898 i Cheshire, død 26. august 1980 i Blackpool) var en britisk svømmer som deltok i de olympiske leker 1924 i Paris.

Morton ble olympisk mester i svømming under OL 1924 i Paris. Hun vant 200 meter bryst med tiden 3.33,2.

## OL-medaljer
* 1924  Paris -  **Gull**  i svømming, 200 meter bryst  Storbritannia

## Referanser


## Eksterne lenker
*
Våren

***Våren*** er en roman fra 1914, av den norske forfatteren Sigrid Undset.

Romanens hovedpersoner er det unge paret *Rose Wegener* og *Torkild Christensen*. De gifter seg, stifter et hjem, men kommer fra hverandre da de mister sitt første barn. De skilles på en fredelig og dannet måte. Da de møtes etter flere år, gjenopptar de forholdet.

Romanen ble tatt med i 1967-utgaven av Norges nasjonallitteratur som det eneste verket fra Undsets forfatterskap. Litteraturhistorikeren Liv Bliksrud skriver at romanen «*er blant Undsets mest belærende og moraliserende*», med sin sterke vektlegging av ekteskapets betydning. 

## Referanser


## Eksterne lenker
* Utgaven fra 1999 hos Nasjonalbiblioteket
Hazel Hotchkiss Wightman

**Hazel Hotchkiss Wightman** (født 20. desember 1886 i California, død 5. desember 1974 i Massachusetts) var en amerikansk tennisspiller som deltok i de olympiske leker 1924 i Paris. 
 
Wightman ble olympisk mester i tennis to ganger under OL 1924 i Paris. Han vant både double- og mixesdoubleturneringen. I double vant han sammen med Helen Wills og i mixeddouble i par med Richard Norris Williams. 

Wrightman har vunnet amerikanske mesterskapen i tennis flere ganger både i single og double. Hun vant også doubleturneringen i Wimbledon i 1924.
 
## OL-medaljer
* 1924  Paris -  **Gull** i tennis, double damer (sammen med Helen Wills)  USA
* 1924  Paris -  **Gull** i tennis, mixeddouble (sammen med Richard Norris Williams)  USA

## Referanser


## Eksterne lenker
*
Balaklava (andre betydninger)

**Balaklava** har flere betydinger:

* Balaklava,  en tidligere by på Krim-halvøya
* Balaklava (Moss), gate i Moss
* Finlandshette, heldekkende hodebekledning for kaldt vær
Presidentvalget i USA 1960

**Presidentvalget i USA 1960** var det 44. presidentvalget i USAs historie. Valget fant sted den 8. november 1960, og John F. Kennedy og Lyndon B. Johnson ble valgt som henholdsvis president og visepresident for perioden 1961–1965.

Visepresident Johnson ble president etter attentatet mot John F. Kennedy i 1963, og stilte som presidentkandidat selv i 1964. Kennedys motstander fra Republikanerne var Richard Nixon, visepresident under Dwight D. Eisenhower siden 1953. Valget mellom den erfarne Nixon og karismatiske Kennedy ble svært jevnt: Kennedy fikk litt over hundre tusen flere stemmer enn Nixon, men fikk fire færre stater. De 22 delstatene Kennedy vant, holdt likevel til valgseier med 303 mot 219 valgmannsstemmer. Kennedy fremsto i valgkampen som en reformator og forkjemper for like rettigheter, mens Nixon fremsto som en kandidat som representerte stabilitet og erfaring. Nixon og visepresidentkandidat Henry Cabot Lodge jr. brukte parolen «*They understand what peace demands*» om seg selv.

Nixon ledet lenge på meningsmålingene, men tapte til slutt selve valget. Valgkampen var den første hvor de to hovedkandidatene møttes til TV-duell. TV-seerne kåret Kennedy til vinner, og radiolytterne mente Nixon vant debattene. Dette kan forklares med kontrasten mellom en ung og frisk Kennedy, og en eldre og usminket Nixon.

## Eksterne lenker
* NRK: USA-valg – TV avgjør valget, 1960 (video)
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Andrea Fischbacher

**Andrea Fischbacher** (født 14. oktober 1985) er en østerriksk tidligere alpinist. Hun ble født i Schwarzach im Pongau. Hun tok OL-gull i super-G i 2010. Hun konkurrerte i verdenscupen fra 2000 til 2015 og vant tre verdenscuprenn.
__NOTOC__
## Karriere

Fischbacher viste tidlig at hun var et talent i alpint, og slo gjennom for fullt da hun vant super-G under junior-VM i 2004. Hun måtte imidlertid dele gullmedaljen med italienske Nadia Fanchini. Året etter, under junior-VM i 2005, tok hun en søt hevn da hun slo Fanchini med ni hundredeler og tok gullmedaljen i super-G.

Fischbacher har også vært god i Europacupen i alpint og hun vant sammenlagt i 2005. I tillegg har hun tre europacupseire. Hun debuterte i verdenscupen i alpint den 11. mars 2004 i Sestriere. På samme sted tok hun sin første verdenscupseier da hun vant Super-G den 10. februar 2008. Men atter en gang ble det delt førsteplass, denne gangen sammen med sveitsiske Fabienne Suter.

Fischbacher representerte også Østerrike under vinter-OL 2006, og hennes beste plassering der var 13.-plass i super-G. I sesongen 2006/07 fikk hun sin beste sammenlagtplassering i verdenscupen: 13.-plass. Under VM i alpint 2009 tok hun bronse i super-G, fire tideler bak gullvinner Lindsey Vonn. I vinter-OL 2010 vant Fischbacher gull i super-G, i tillegg fikk hun fjerdeplass i utfor.

I 2014 vant hun sitt tredje verdenscuprenn da hun vant utfor i Crans Montana i Sveits.

## Pallplasseringer i verdenscupen

## Referanser


## Eksterne lenker
*
Richard Norris Williams

**Richard** «**Dick**» **Norris Williams II** (1891–1968) var en amerikansk tennisspiller som deltok i de olympiske leker 1924 i Paris. 
 
Norris ble olympisk mester i tennis under OL 1924 i Paris. Han vant mixed double-turneringen med Hazel Hotchkiss Wightman. 

Norris har vunnet amerikanske mesterskapen i tennis både i single og double. Han vant også doubleturneringen i Wimbledon i 1920.

Norris var også om bord på RMS «Titanic» på skipets jomfrutur fra Southampton i England til New York i USA. Natt til 15. april 1912 traff skipet et isfjell og sank. Norris overlevde og ble reddet, men hadde forfrosset beina i det iskalde vannet. Legene vurderte å amputere beina hans, men Norris nektet. Året etter deltok han i det amerikanske nasjonale mesterskapet i tennis, hvor han tapte. Han vant det samme mesterskapet året etter, i 1914. 
 
## OL-medaljer
* 1924  Paris -  **Gull** i tennis, mixed double (sammen med Hazel Hotchkiss Wightman)

## Referanser


## Eksterne lenker
* 
*
William Russell (Virginia)

General **William Russell** (født 1735, død 14. januar 1793) var offiser under den amerikanske uavhengighetskrigen og en tidlig nybygger i den sørvestlige delen av Virginia. Både Russell County (Virginia) og Russellville (Kentucky) er oppkalt etter ham, mens Russell County (Kentucky), er oppkalt etter hans sønn, William Russell III.

## Referanser
Indias parlament

**Indias parlament**, eller **Sansad** (sanskrit for «hus»), er Indias føderale og lovgivende forsamling. Det er delt inn i to kamre, Rajya Sabha (overhuset) og Lok Sabha (underhuset). Det første valget til Sansad fant sted i 1951. Endringer i grunnloven krever 2/3-majoritet i begge kamrene, samt sanksjon av Indias president. Indias regjering er parlamentarisk ansvarlig overfor Lok Sabha.

## Eksterne lenker
* 
* Indias parlament
August Güttinger

**August Güttinger** (født 10. juli 1892, død 1970)  var en sveitsisk sportsutøver som deltok under de olympiske leker 1924 i Paris og 1928 i Amsterdam.

Han ble olympisk mester i turn under sommer-OL 1924 i Paris. Han vant skranke og i tauklatring kom han på tredjeplass. Han var også med på det sveitsiske laget som kom på tredjeplass lagkonkurransen i mangekampe. Fire år senere, under OL 1928 i Paris tok han sin andre gullmedalje, han var med på det sveitsiske laget som vant lagkonkurranse i mangekamp.

## OL-medaljer
* 1924  Paris -  **Gull** i turn, skranke 
* 1928  Amsterdam -  **Gull** i turn, mangekamp lagkonkurranse (Sveits)
* 1924  Paris -  Bronse i turn, tauklatring 
* 1924  Paris -  Bronse i turn, mangekamp lagkonkurranse (Sveits)

## Referanser


## Eksterne lenker
*
Formel 1-sesongen 1992

**Formel 1-sesongen 1992** var den 43. sesongen av FIAs Formel 1-verdensmesterskap. Sesongen startet 1. mars 1992 og ble avsluttet 8. november etter seksten løp. Verdensmesterskapet for førere ble vunnet av Nigel Mansell. Mansell kjørte for teamet Williams-Renault, som også vant konstruktørmesterskapet.

## Oppsummering av sesongen
### Løpskalender og resultatsammendrag

## Konstruktører og førere
Følgende konstruktører og førere konkurrerte i Formel 1-verdensmesterskapet i 1992.

## Sluttresultater 1992
Poeng ble gitt til de første seks plassene i hvert løp med henholdsvis 10, 6, 4, 3, 2 og 1 poeng.

### Førermesterskapet

**Noter til tabellen:**
*  - Føreren brøt løpet, men ble klassifisert ettersom han hadde fullført over 90% av løpsdistansen.

### Konstruktørmesterskapet

## Referanser


## Eksterne lenker
*
Balaklava (Moss)

**Balaklava** (1–25, 2–22) er en gate i boligområdet Orkerød på Jeløy i Moss. Gaten er, i likhet med boligområdet Malakoff, oppkalt etter stedsnavn kjent fra Krimkrigen.

Det opprinnelige Balaklava var en by på Krim-halvøya hvor det i oktober 1854 stod et slag mellom britiske og russiske styrker. I dag er Balaklava en del av den ukrainske byen Sevastopol.

I  1856 fikk Fredrik Gerner anlagt et utsiktspunkt med steintårn på gården Orkerød på Jeløy og ga det navnet Balaklava. Det spesielle navnet ble siden videreført i gatenavnet Balaklava som passerer dette utsiktspunktet og ble stadfestet i 1948. I gaten ligger boliger primært bygget i etterkrigsårene.

## Referanser
Indias president

**Indias president** (engelsk: *President of India*, hindi: ; **Rashtrapati**, som betyr «Rikets herre» på sanskrit) er statsoverhode i Republikken India, samt øverstkommanderende for Indias forsvar. Til tross for artikkel 53 i Grunnloven, som sier at presidenten kan utøve sin myndighet direkte, utøves med visse unntak all myndighet som tilhører presidenten i stedet av den sittende regjeringen med statsministeren i spissen.

## Valgmåte
Presidenten velges av medlemmene i det indiske parlamentet (Lok Sabha og Rajya Sabha) så vel som av de lovgivende delstatsforsamlingene (*Vidhan Sabha*). Valgperioden er fem år. Sittende president har lov til å stille til gjenvalg. Det brukes en formel for å fordele stemmer slik at det oppnås en balanse mellom befolkningen i hver delstat og antall stemmer som representanter i den tilhørende delstatsforsamlingen kan gi, og en likeverdig balanse mellom medlemmer av delstatsforsamlingene og parlamentsmedlemmer. Dersom ingen kandidat får et flertall av stemmene finnes det et system som gjør at tapende kandidater elimineres fra konkurransen og stemmer for dem blir overført til andre kandidater, inntil en kandidat får et flertall. Visepresidenten velges ved en direkte avstemning der alle representanter (valgte og nominerte) i Lok Sabha og Rajya Sabha deltar.

## Embedsboliger
Indias president holder til i Rashtrapati Bhavan (som betyr «Presidentens hus» på sanskrit) i New Delhi. Presidentens andre offisielle embedsboliger er The Retreat Building i Chharabra ved Shimla og Rashtrapati Nilayam («Presidentens hus») i Hyderabad.

## Sittende president
Indias 14. og nåværende president er Droupadi Murmu, siden 25. juli 2022.

## Se også
* Liste over Indias presidenter

## Referanser


## Eksterne lenker
*
Jelena Fadejeva

**Jelena Andrejevna Fadejeva** (russisk: Елена Андреевна Фадеева, født 23. januar 1814 i godset Dolgorukov i landsbyen Rzjisjtsjevo i Kyiv oblast, død 24. juni 1842 i Odessa) var en russisk forfatterinne av adelig herkomst. Hun tilhørte adelen Dolgorukov, som nedstammet fra dynastiet Rurik. Helena var datter av Andrej Mikhailovitsj Fadejev &ndash; guvernør i Saratov og senere i Tbilisi, og fyrstinne Jelena Dolgorukaja, som begge var prominente skikkelser i Russlands opplysningstid.

Som romanforfatterinne skrev hun et dusin med noveller under pseudonymet «Zenaida R.», og ble beskrevet av Vissarion Belinskij som «den russiske George Sand».

I den proto-feministiske novellen *Teofanija Abbiadzjio* var  Jelena forut for sin tid i å tale og skrive om kvinners rett til utdannelse. Hun var Russlands første forfatter som argumenterte for kvinnesak.

I 1830 giftet hun seg med Peter von Hahn, en tysk offiser i russisk tjeneste.

Jelena døde den 24. juni 1842 i Odessa av tuberkulose.

## Barn

* Jelena Petrovna (12. august 1831 &ndash; 8. mai 1891)
* Sasja (1832 &ndash; 1833)
* Vera Petrovna (29. april 1835 &ndash; 17. mai 1896)
* Leonid (født juni 1840)

## Referanser
Presidentvalget i USA 1956

**Presidentvalget i USA 1956** var det 43. presidentvalget i USAs historie. Valget fant sted den 6. november 1956, og gjenvalgte Dwight D. Eisenhower og Richard Nixon som henholdsvis president og visepresident for perioden 1957–1961. Eisenhower og Stevenson møttes nok en gang som motstandere i et amerikansk presidentvalg, og denne gang ble Eisenhowers valgskred enda større enn i 1952.

## Eksterne lenker
* Stemmer fordelt på stater
* Stemmer fordelt på stater (med grafer)
* Stemmer fordelt på fylker (counties)
Allround-VM på skøyter 1976, menn

**Allround-VM på skøyter 1976, menn** ble arrangert på Thialf stadion i Heerenveen, Nederland den 28. og 29. februar 1976.

Piet Kleine fra Nederland ble verdensmester.

## Sammenlagt

## Kilder
* 

## Eksterne lenker
*  for Allround-VM på skøyter 1976 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler  Sandler som ble diskvalifisert på  meter)
*
Post Danmark

**Post Danmark A/S** var et dansk postselskap som hadde historie tilbake til 1624.

Selskapet hadde 12&nbsp;727 ansatte (2013) og hovedkontor i Centralpostbygningen i København.

Post Danmark eiet 50 prosent av aksjene i e-Boks A/S.

I juni 2009 fusjonerte selskapet med Posten Sverige til PostNord, som eies av den svenske og den danske stat i fellesskap. På dette tidspunktet var Post Danmark eiet av den danske stat (77 %), investeringsselskapet CVC Capital Partners (22 %) og de ansatte (3 %). 

I 2016 ble virksomheten innlemmet i morselskapet PostNord og varemerket Post Danmark opphørte.

## Referanser


## Eksterne lenker
* 
* Post Danmark
Stiften

**Stiften** er et meget vanlig turnmoment. Det er omtrent som forlengs salto, bare at man er nær bakken med henda etter 180° rotasjon. Denne «dytten» hjelper deg med å komme rundt. Dersom man utfører den samme bevegelsen bakover, kalles det en flikkflakk.
Stiften består av 3 deler:
1. Fra stående til håndstående
2. Fra håndstående til å stå i bru
3. Fra å stå i bru til stående
Dette kan fortsette rundt og rundt. Når du først har lært det er det ikke så komplisert. Det som er så smart med stiften er at det ser utrolig bra ut (for de som ikke kan å turne), og det ser langt vanskeligere ut enn hva det faktisk er.
Frank Kriz

**Frank J. Kriz** (født 26. mars 1894 i New York, død 11. januar 1970) var en amerikansk sportsutøver som deltok under de olympiske leker 1924.

Kriz ble olympisk mester i turn under sommer-OL 1924 i Paris. Han vant hopp foran to turnere fra Tsjekkoslovakia.

## OL-medaljer
* 1924  Paris -  **Gull** i turn, hopp

## Referanser


## Eksterne lenker
*
Francesco Martino

**Francesco Martino** (født 14. juli 1900, død 10. oktober 1965) var en italiensk sportsutøver som deltok i de olympiske leker 1924 i Paris.
     
Martino ble olympisk mester i turn to ganger under 1924 i Paris. Han vant konkurransen i ringer og han var også med på det italienske laget som vant lagkonkurransen i mangekamp.

## OL-medaljer
* 1924  Paris -  **Gull** i turn,  ringer
* 1924  Paris -  **Gull** i turn, mangekamp lagkonkurranse (Italia)

## Eksterne lenker
*
Albert Séguin

**Albert Séguin** (født 8. mars 1891, død 29. mai 1948) var en fransk sportsutøver som deltok under de olympiske leker 1924 i Paris.

Séguin ble olympisk mester i turn under sommer-OL 1924 i Paris. Han vant hopp og han kom på andreplass i tauklatring. Han var også med å det franske laget som kom på tredjeplass i mangekamp.

## OL-medaljer
* 1924  Paris -  **Gull** i turn, hopp  Frankrike
* 1924  Paris -  Sølv i turn, tauklatring  Frankrike
* 1924  Paris -  Sølv i turn, mangekamp lag  Frankrike

## Referanser


## Eksterne lenker
*
Saturday Night Live

***Saturday Night Live*** er et direktesendt amerikansk humor- og underholdningsprogram som har gått på NBC siden 1975. Mye av showet består av en rekke sketsjer som parodierer amerikansk kultur og politikk. Hver episode ledes av en kjent person. Det er også musikalske innslag. Programmet sendes fra NBCs studio i New York.

Sketsjene i programmet har gitt opphav til flere filmer, blant annet *[[The Blues Brothers]]* (1980) og *[[Wayne's World]]* (1992). Både John Belushi, Dan Aykroyd og Chevy Chase fikk sitt gjennombrudd her. De var aktive i programmet fra 1975 til 1979.

Programmet har i årenes løp mottatt en rekke priser, blant annet 78 Emmy (inkludert to for beste TV-serie) per 2017. Serien var blitt nominert til Emmy 252 ganger per 2018. Den har også vunnet tre Writers Guild of America.

## Referanser


## Eksterne lenker
* 
*
Bedřich Šupčík

**Bedřich Šupčík** (født 22. oktober 1898 i Wien, død 11. juli 1957 i Písek)  var en tsjekkoslovakisk sportsutøver som deltok i de olympiske leker 1924 i Paris og 1928 i Amsterdam.

Šupčík ble olympisk mester i turn under sommer-OL 1924 i Paris. Han vant konkurransen i tauklatring foran Albert Seguin fra Frankrike og i mangekampen kom han på tredjeplass. Fire år senere, under 1928 i Amsterdam, var han med på det tsjekkoslovakiske laget som kom på andreplass i lagkonkurransen i mangekamp bak Sveits.

Han deltok også under verdensmesterskapet i turn 1926 i Lyon, der han vant gull i lagkonkurransen og bronse i ringer.

## OL- og VM-medaljer
* OL 1924  Paris –  **Gull** i turn, tauklatring 
* OL 1924  Paris –  Sølv i turn, mangekamp 
* OL 1928  Amsterdam –  Sølv i turn, mangekamp lag (Tsjekkoslovakia)
* VM 1926  Lyon –  **Gull** i turn, mangekamp lag
* VM 1926  Lyon –  Bronse i turn, ringer
* VM 1930  Luxembourg –  **Gull** i turn, mangekamp lag
* VM 1930  Luxembourg –  Sølv i turn, ringer

## Referanser


## Eksterne lenker
*
Alberto Zorrilla

**Victoriano Alberto Zorilla** (født 6. april 1906, død 23. april 1983) var en argentinsk svømmer som deltok i de olympiske leker 1928 i Amsterdam.

Zorilla ble olympisk mester under OL 1928 i Amsterdam. Han vant 400 meter fri med tiden 5.01,6, ny olympisk rekord, foran australske Boy Charlton og Arne Borg fra Sverige. På 1500 meter fri kom han på femteplass og på 100 meter fri ble han nummer sju.

Han var flaggbærer for Argentina under Sommer-OL 1932.

## OL-medaljer
* 1928  Amsterdam -  **Gull** i svømming, 400 meter fri

## Referanser


## Eksterne lenker
*
Allround-VM på skøyter 1978, menn

**Allround-VM på skøyter 1978, menn** ble arrangert på Nya Ullevi i Göteborg, Sverige den 25. og 26. februar 1978 med 32 deltakere fra 16 nasjoner.

Eric Heiden fra USA ble verdensmester.

## Sammenlagt

## Kilder
* 

## Eksterne lenker
*  for Allround-VM på skøyter 1978 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org
*
Tripoli (andre betydninger)

Navnet eller begrepet **Tripoli** har flere betydninger:
* Tripoli – hovedstaden i Libya
* Tripoli (Libanon) – by i Libanon
* Tripoli (Hellas) – by i Hellas
Josef Wilhelm

**Josef Wilhelm** (født 1892, død 1956) var en sveitsisk sportsutøver som deltok i de olympiske leker 1924.

Wilhelm ble olympisk mester i turn i sommer-OL 1924 i Paris. Han vant konkurransen på bøylehest foran to landsmenn. Han var også med på det sveitsiske laget som kom på tredjeplass lagkonkurransen i mangekamp.

## OL-medaljer
*  1924  Paris -  **Gull** i turn, bøylehest  Sveits
*  1924  Paris -  Bronse i turn, mangekamp lag  Sveits

## Referanser


## Eksterne lenker
*
George Kojac

**George Harold Kojac** (født 2. mars 1910 i New York, død 28. mai 1996 i Parsippany i New Jersey) var en amerikansk svømmer som deltok i de olympiske leker 1928 i Amsterdam.

Kojac ble olympisk mester i svømming to ganger under OL 1928 i Amsterdam. Han vant 100 meter rygg med tiden 1.08,2, ny verdensrekord, foran to landsmenn. Han var også med på det amerikanske laget som vant stafetten på 4 x 200 meter fri. På 100 meter fri kom han på fjerdeplass.

## OL-medaljer
* 1928  Amsterdam -  **Gull**  i svømming, 100 meter rygg
* 1928  Amsterdam -  **Gull**  i svømming, 4 x 200 meter fri

## Referanser


## Litteratur
* 

## Eksterne lenker
*
Alexia av Hellas og Danmark

**Alexia av Hellas og Danmark** (født 1965) er den eldste datter og barn av ekskong Konstantin II av Hellas og hans kone eksdronning Anne-Marie (født prinsesse Anne-Marie Dagmar Ingrid av Danmark, yngste barn til Fredrik IX av Danmark og Ingrid av Sverige).

Prinsesse Alexia ble født på Mon Repos i Korfu i Hellas, i samme hus som Philip, hertug av Edinburgh ble født.  Fra fødselen og til fødselen av hennes yngre bror Pavlos, var hun arving til den greske tronen, og Hellas var på den tiden fortsatt et monarki. Arvefølgeloven i Hellas fulgte ikke de saliske prinsipper, men hadde store likhetstrekk med arvefølgelovene i Storbritannia og Spania.

Den 9. juli 1999 giftet Alexia seg med Carlos Morales Quintana i St. Sophia-katedralen i London. Prinsesse Alexia og Carlos har fire barn:
# Arrietta Morales y de Grecia
# Ana María Morales y de Grecia
# Carlos Morales y de Grecia
# Amelia Morales y de Grecia

Familien bor i Puerto Calero på Lanzarote på Kanariøyene sammen med døtrene Arrietta, Anna-Maria og Amelia, og sønnen Carlos.

## Referanser
Conservapedia

***Conservapedia*** er et politisk og religiøst kontrollert, wikibasert internettleksikon skrevet på engelsk. Artiklene i leksikonet er skrevet ut fra et høyreorientert, sosial-, kristen- og USA-konservativt ståsted. 

*Conservapedia* ble startet i USA i 2006 av advokat og historielærer Andrew Schlafly (født 1961), sønn av Phyllis Schlafly, en konservativ aktivist som grunnla Eagle Forum som organisasjon for tradisjonelt kristne familieverdier i 1972. Schlafly har forklart at han startet Conservapedia fordi han anså at Wikipedia hadde en liberal, antikristen og antiamerikansk slagside.

*Conservapedia* formidler blant annet sterke anklager mot ateisme, homofili, feminisme,  utviklingslæren, relativitetsteorien, Det demokratiske partiet i USA og tidligere president Barack Obama. Både liberale og konservative politikere og debattanter i USA har kritisert nettstedet for ideologisk forutinntatthet og unøyaktig og uriktig informasjon. 

## Referanser




## Eksterne lenker
*
Yoshiyuki Tsuruta

**Yoshiyuki Tsuruta** (født 1. november 1903 i Kagoshima i Japan, død 24. juli 1986) var en japansk svømmer som deltok i de olympiske leker 1928 i Amsterdam og 1932 i Los Angeles.

Tsuruta ble olympisk mester i svømming under OL 1928 i Amsterdam. Han vant 200 meter bryst med tiden 2.48,8, ny verdensrekord, og nesten to sekunder raskere enn sølvvinneren Erich Rademacher fra Tyskland. Fire år senere, under OL 1932 i Los Angeles, vant han pånytt 200 meter bryst med tiden 2.45,4 foran sin landsmann Reizo Koike.

## OL-medaljer
* 1928  Amsterdam -  **Gull**  i svømming, 200 meter bryst  Japan
* 1932  Los Angeles -  **Gull**  i svømming, 200 meter bryst  Japan

## Eksterne lenker
*
Allround-VM på skøyter 1979, menn

**Allround-VM på skøyter 1979, menn** ble arrangert den 10. og 11. februar 1979 på Bislett stadion i Oslo, Norge med 33 deltakere fra 17 nasjoner. Det var Oslo-alliansen ved OI, ASK og OSK med Børre Rognlien som formann i arrangementskomitéen.

Eric Heiden fra USA ble verdensmester etter å ha vunnet på ny sammenlagt verdensrekord og satt nye mesterskapsrekorder på alle distanser og sammenlagt i mesterskapet. Eric Heiden overtok også plassen øverst på Adelskalenderen etter dette stevnet.

## Mesterskapsrekorder

## Medaljevinnere

;Sammenlagtmedaljer

;Distansemedaljer

## Sammenlagt

## Funksjonærer
* Startere var Erling Ellingsen, Norge og Johnny Johansen, Norge.

## Referanser




## Litteratur
* 
* 

## Kilder
* 

## Eksterne lenker
*  for Allround-VM på skøyter 1979 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler italienske  Marchetto som ble diskvalifisert på  meter.)
* 

;Videoer på YouTube
*  med 51min 8sek
*  med 51min 35sek
*  med 1min 25sek
*  med 51min 12sek
*  med 48min 37sek
Anno Domini (Tormentor-album)

***Anno Domini*** (utgitt 1988) er debutalbumet til det ungarske black metal-bandet Tormentor. Albumet regnes som en av grunnstenene til black metal-sjangeren.

Albumet ble første gang selvutgitt som demokassett, men ble i 1995 gjenutgitt som album av Nocturnal Art Productions og Head Not Found. 

## Sporliste
# «Introduction» (0:57)  
# «Tormentor I» (2:52)
# «Heaven» (3:01)
# «Elisabeth Bathory» (5:14)
# «Damned Grave» (3:44)
# «In Gate of Hell» (3:27)
# «Transylvania» (1:41)
# «Tormentor II» (3:55)
# «Trance» (2:20)
# «Beyond» (4:02) 
# «Apocalypse» (3:16) 
# «Lyssa» (1:56)
# «Anno Domini» (1:50)

## Kilder
*Anno Domini hos Encyclopaedia Metallum

## Eksterne lenker
*
Beitbridge

**Beitbridge** er en grenseby i provinsen Matabeleland South i Zimbabwe. Navnet viser også til grenseposten og broa som krysser Limpopoelva, som utgjør den politiske grensa mellom Sør-Afrika og Zimbabwe.

## Bakgrunn
Byen ligger rett nord for Limpopoelva, om lag 1 km fra Alfred Beit-broa som går over Limpopoelva og forbinder Sør-Afrika med Zimbabwe. Hovedveiene leder fra grensa 321 km nordvest til Bulawayo og 585 km nordøst til Harare via Masvingo. Ifølge statistikk fra 2012 har byen et innbyggertall på 41&nbsp;767, en økning fra 22&nbsp;136 i 2002 og 11&nbsp;596 i 1992.
Grenseovergangen i Beitbridge er den travleste veigrenseposten i det sørlige Afrika og blant de travleste i grensepostene i verden.

## Byen
Om lag 2570 av husene i Beitbridge tilhører de mer velstående delene av byen, hvor hovedsakelig ansatte i myndighetene og privat sektor bor. Den fattigere delen av Beitbridge består av rundt 3000 hus. Husene i den velstående delen er for det meste to- eller treroms mursteinshus, mens husene i de fattigere delene er blant de verste gjørmehusene i landet. Gjennomsnittsinntekten i underklassene i byen er sterkt varierende. Dette kommer av at mange ikke tar med seg familien sin til Beitbridge, men gjerne bor sammen med flere andre. Barer og fotballøkker er stort sett de eneste rekreasjonelle fasilitetene i de fattige delene av byen.

## Broa
Broa er oppkalt etter Alfred Beit, grunnleggeren av diamantselskaper De Beers. Broa ble bygget i 1929 til en kostnad på 220 000 dollar. Broa ble finansiert av Deit Railways Trust og South African Railways. Ei ny bro ble bygget i 1995. 24. november 1995 ble den nye broa offisielt åpnet. Broa ble bygget av den zimbabwiske regjeringen, som drar nytte av bompengeinntektene. Den nye broa har mye større kapasitet enn den gamle, som nå bare er for togtrafikk.

## Utvikling

På den sørafrikanske siden av grensa forbinder motorveien N1 grenseovergangen med de økonomiske sentrene Pretoria (463 km) og Johannesburg (521 km). Nærmeste by er Musina (16 km).
På den zimbabwiske siden av grenseovergange deler veien seg i to. Veien A6 som går til Bulawayo, mens R1 går til Masvingo. En jernbane går også gjennom denne grenseovergangen, side ved side med veien, og deler seg i et spor til Bulawayo og et spor til Gweru via Rutenga.

### Stadion
Dulibadzimu stadion, en liten sportsarena, ble valgt av ZANU-PF til å arrangere den årlige nasjonale feiringen av Robert Mugabes fødselsdag lørdag 23. februar 2008. Mugabe hadde 21. februar, to dager før, fylt 84.

## Migranter
Byen krysses av mange zimbabwere som flykter til Sør-Afrika. Dem som krysser grenseovergangen lovlig utgjør bare en brøkdel av dem som krysser den ulovlig. Mange drister seg over Limpopoelva, hvor det finnes en rekke krokodiller, og tar seg på illegalt vis inn i Sør-Afrika.

Grenseovergangen krysses også av zimbabwere som på daglig basis drar inn til Musina for å kjøpe varer som er vanskelige å få tak i Zimbabwe.

## Referanser
Verdenscupen i langrenn 2008/09

**[[Verdenscupen i langrenn]] 2008/09** startet i Gällivare den 22. november 2008 og den ble avsluttet i Falun den 22. mars 2009.

## Kalender
### Menn

#### Lagøvelser

### Kvinner

#### Lagøvelser

## Verdenscupen sammenlagt
### Menn

### Kvinner

## Eksterne lenker
* Det internasjonale skiforbundets offisielle nettsted
MS Ragnvald Jarl

**MS «Ragnvald Jarl»** er navnet på to tidligere hurtigruteskip:

*MS «Ragnvald Jarl» (1930)
*MS «Ragnvald Jarl» (1956)
Zimbabwes regjering

**Zimbabwes regjering** er den utøvende makten i Zimbabwe bestående av utvalgte ministre. Det har siden 1987 vært presidenten som har ledet regjeringen. 

Regjeringen består av to visepresidenter, 31 regjeringsministre og ti provinsielle guvernører.

## Forhold til ministerrådet
Etter det politiske forhandlingene i Zimbabwe i september 2008 ble det bestemt at regjeringen vil beholde sin struktur, men at man i tillegg vil opprette et ministerråd som skal bestå av 31 ministre. Mens regjeringen vil bli ledet av presidenten, vil ministerrådet ledes av statsministeren.
Maura

**Maura** er et tettsted i Nannestad kommune i Akershus. Tettstedet har  innbyggere per 1. januar , og ligger 12 kilometer nord for Oslo lufthavn, Gardermoen og seks kilometer nord for kommunesenteret Teigebyen.

Maura er et sted med økende tilflytting ettersom Gardermoen ikke ligger langt unna. Holkebylia er stedet som har blitt raskest utbygd de siste 10 årene.

## Sport
Bjerke IL er navnet på det lokale idrettslaget i Maura.

Det er imidlertid langrenn og skiskyting som er de store idrettene i Maura. I dag har Bjerke IL et av de største anleggene i Norge på skiskyttersiden, større enn Holmenkollen. På skiskytterstadion til Bjerke er det nå lagt asfalt, men det er ikke laget rulleskiløyper. Mange kjente og gode skiløpere har gjennom tidene kommet fra Maura i Nannestad. Bjørn Dæhlie, Anette Bøe og Lars Erik Eriksen har alle gått for klubben Bjerke IL.

## Referanser
Black and Speed Metál

***Black and Speed Metál*** (utgitt 1989) er et split album mellom de fire ungarske heavy metal-bandene Trepán, Tormentor, Diktátor og Aromic.  

## Sporliste
### [[Trepán]]
* 4. «Átok És Gyalázat» (3:40)
* 7. «Halál És Félelem» (3:50)
### [[Tormentor]]
*2. «Mephisto» (3:50)
*6. «A Pusztítás 7. Napja» (3:17) 
### [[Diktátor]]
* 1. «A Sátán Kutyája» (2:35)
* 5. «Macskaszemû Ember» (3:45) 
### [[Atomic (metalband)|Aromic]]
* 3. «A Tábor» (4:16)

## Kilder
*Black and Speed Metál hos Encyclopaedia Metallum
Allround-VM på skøyter 1980, menn

**Allround-VM på skøyter 1980, menn** ble arrangert på Thialf stadion i Heerenveen, Nederland den 1. og 2. mars 1980. Hilbert van der Duim fra Nederland ble verdensmester.

## Mesterskapsrekorder

## Medaljevinnere
;Sammenlagtmedaljer

;Distansemedaljer

## Sammenlagt

## Kilder
* 

## Eksterne lenker
*  for Allround-VM på skøyter 1980 for menn.
*  Resultater på www.ISU.html.infostradasports.com sine sider
*  Medaljer nasjonsvis og resultater på The-Sports.org (ikke komplett, mangler nederlandske  Kramer og østerrikske  Jäger som begge ble diskvalifisert på 500 meter.)
* 

;Videoer på YouTube
*  med 1t 6min 52sek
*  med 24min 15sek
*  med 1t 6min 49sek
*  med 21min 57sek
*  med 1t 6min 54sek
*  med 19min 8sek
Anne Applebaum

**Anne Elizabeth Applebaum** (født 1964) er amerikansk forfatter og Pulitzer-prisvinnende skribent som har skrevet mye om kommunismen og utviklingen av det sivile samfunn i Sentral- og Øst-Europa. Hun ble polsk statsborger i 2013. 

Applebaum har skrevet for The Economist, The Spectator og The Atlantic. Hun var medlem av redaksjonsrådet i Washington Post fra 2002 til 2006. 

## Bibliografi (utvalg)

* 1994: *Between East and West: Across the Borderlands of Europe*, Pantheon
* 2003: *Gulag: A History*, Doubleday – til norsk i 2004 med tittelen *Gulag: fangeleirene i Sovjetunionen 1917-1986*, ISBN 9788203209284
* 2011: *Gulag Voices : An Anthology*, Yale University Press
* 2012: *Iron Curtain: The Crushing of Eastern Europe, 1944–1956*, Allen Lane – til norsk i 2013 med tittelen *Jernteppet*, oversatt av Rune R. Moen
* 2012: *From a Polish Country House Kitchen*, Chronicle Books
* 2017: *Red Famine: Stalin's War on Ukraine,* Penguin Randomhouse – til norsk i 2018 med tittelen *Rød sult: Stalins krig mot Ukraina*, oversatt av Rune R Moen
* 2020: *Twilight of Democracy: The Seductive Lure of Authoritarianism*, Doubleday – til norsk i 2021 med tittelen *Demokratiets svanesang : politikken som sviktet og vennskapene som tok slutt* 
* 2021: *Wybór* (Choice), Agora
* 2024: *Autocracy, Inc.: The Dictators Who Want to Run the World*, Doubleday – til norsk i 2024 med tittelen *Diktaturklubben : Autokratene som ønsker å styre verden*, oversatt av Rune R. Moen

## Priser (utvalg)
Applebaums første bok, *Between East and West*, ble tildelt Adolph Bentinck-prisen i 1996.

## Referanser


## Eksterne lenker
* 
* 
* 
*  Artikkel i Dagbladet om boken «Gulag»
*  Klassekampens dekning av boken «Gulag»
*
Recipe Ferrum

***Recipe Ferrum*** (utgitt 2001) er det andre studioalbumet til det ungarske black metal-bandet Tormentor. Dette albumet omhandler kun ungarske folkeminne, og er delt opp i de tre hovedtemaene fortid, nåtid og avstraffelse.

## Sporliste
# «Intro» (4:01)
# «Intro – Recipe Ferrum!» (1:11)
# «Recipe Ferrum!» (6:51)
# «Intro – Iron Country» (0:49)  
# «Iron Country» (6:50) 
# «The Little Match Girl» (6:58)
# «Intro – Dracula» (1:24)  
# «Dracula» (5:41) 
# «Cara Mia» (10:16)
# «Intro – Paprika Jancsi» (0:44)  
# «Paprika Jancsi» (4:46)
# «Hany Istók» (3:13)
# «A Hetszünyű Kaponyányi Monyók» (2:55)  
# «Brummadza» (4:17)
# «Hany Istók» (Barlang Mix) (Bonus) (9:09)  
# «Outro: A' Ördög» (3:35) 

## Kilder
*Recipe Ferrum hos Encyclopaedia Metallum
Skate (videospill)

***Skate*** er et videospill, produsert av EA Games, som kom ut i 2007. Spillet er kun utgitt til Xbox 360 og PlayStation 3. Det har også kommet et spill i samme serien med navn *[[Skate It]]* til Wii og DS som handlingsmessig tar mellom *Skate* og oppfølgeren *[[Skate 2]]*.

## Eksterne lenker
*
Sametingspresident

**Sametingspresident** er lederen av Sametingsrådet. Silje Karine Muotka ble valgt til sametingspresident i oktober 2021.

Sametingspresidenten rangerer formelt etter lederen av Sametingets plenum.

## Valg av sametingspresident
Sametinget baserer sin virksomhet på parlamentarisme, og sametingspresidenten velges ved flertallsvalg i Sametingets plenum. Sametingspresidenten utpeker deretter fire medlemmer til Sametingsrådet blant representantene i Sametingets plenum.

Sametingspresidenten og øvrige medlemmer av Sametingsrådet trer ut av Sametingets plenum, og erstattes av sine vararepresentanter så lenge de sitter i Sametingsrådet. Medlemmene i Sametingsrådet deltar således ikke i Sametingets komitéer eller på andre måter i Sametingets politiske behandling av saker.

## Sametingspresidentens makt
Sametingspresidentens makt og myndighet avledes av at presidenten er den øverste formelle lederen for Sametinget, og presidentens formelle makt er definert indirekte av sameloven og direkte av Sametingets arbeidsorden. Noe av presidentens myndighet er et resultat av etablert praksis etablert siden åpningen av det første Sametinget i 1989.

Sametingspresidenten myndighet omfatter blant annet daglig styring av Sametingsrådet og Sametingets administrasjon.

## Se også
* Liste over sametingspresidenter
* Sametingsrådet
* Sametingsvalg

## Referanser